Jace Norman

Jace Lee Norman (* 21. März 2000 in Corrales, New Mexico) is en US-amerikaanschen Schauspeler.

 Leven 
Norman is in’n März 2000 in Corrales, New Mexico, boren. He hett tohoop mit sien öllern Broder un siene Süster in de Neegd von’n Rio Grande leevt. In en Öller von acht Johr güng de Familie na Kalifornien un Norman weer dor op en öffentliche School.

De eersten Erfohrungen as Schauspeler hett Norman mit twölv Johr maakt, as he en Gastoptridd in de Reeg Jessie harr. Denn keem en Optridd in The Thundermans. En wichtige Rull keem in’n Juli 2014 mit Henry Hart in de Nickelodeon-Sitcom Henry Danger. Noch in dat sülve Johr weer Norman ok bi de Dreiharbeiden to’n Nickelodeon-Feernsehfilm Splitting Adam dorbi. Bi düssen Film, de 2015 Premier harr, harr Norman de Höövdrull as Adam.

 Filmografie 

 2012: Jessie (Feernsehreeg, Episode 1x10)
 2013: The Thundermans (Feernsehreeg, Episode 1x08)
 siet 2014: Henry Danger (Feernsehreeg)
 2015: Splitting Adam (Feernsehfilm)
 2016: Rufus (Feernsehfilm)
 2017: Rufus 2 (Feernsehfilm)

 Weblenken 


Kategorie:Schauspeler
Kategorie:Börger von de USA
Kategorie:Boren 2000
Kategorie:Mann